ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1999 περί καθορισμού οικολογικών κριτηρίων για την απονομή του οικολογικού σήματος της Κοινότητας σε είδη υπόδησης [κοινοποιηθείσα υπό τον αριθμό Ε(1999) 340] (Κείμενο που παρουσιάζει ενδιαφέρον για τον ΕΟΧ) (1999/179/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με ένα κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,

Εκτιμώντας:

ότι στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπεται ότι οι προϋποθέσεις απονομής του οικολογικού σήματος της Κοινότητας καθορίζονται ανά κατηγορία προϊόντων 7

ότι στο άρθρο 10 παράγραφος 2 του κανονισμού (ΕΟΚ) αριθ. 880/92 αναφέρεται ότι οι οικολογικές επιδόσεις ενός προϊόντος αξιολογούνται με βάση ειδικά κριτήρια για κάθε κατηγορία προϊόντων 7

ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή έχει ήδη ανταλλάξει απόψεις με τους ενδιαφερόμενους κύκλους στα πλαίσια ειδικής συνάντησης 7

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής του άρθρου 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ως κατηγορία προϊόντων «είδη υπόδησης» νοούνται:

«Όλα τα είδη που προορίζονται για προστασία και κάλυψη των ποδιών και τα οποία διαθέτουν κάττυμα (εξωτερική σόλα) που έρχεται σε επαφή με το έδαφος.»

Άρθρο 2

Οι οικολογικές επιδόσεις και η προς χρήση καταλληλότητα της κατηγορίας προϊόντων του άρθρου 1 κρίνονται με βάση τα ειδικά οικολογικά κριτήρια του παραρτήματος.

Άρθρο 3

Ο ορισμός και τα ειδικά οικολογικά κριτήρια της κατηγορίας προϊόντων του άρθρου 1 ισχύουν για χρονικό διάστημα δύο ετών που αρχίζει την πρώτη ημέρα του μήνα που έπεται του καθορισμού των κριτηρίων.

Άρθρο 4

Για διοικητικούς σκοπούς, η εν λόγω κατηγορία προϊόντων χαρακτηρίζεται με τον κωδικό αριθμό «017».

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 17 Φεβρουαρίου 1999.

Για την Επιτροπή

Ritt BJERREGAARD

Μέλος της Επιτροπής

(1) ΕΕ L 99 της 11. 4. 1992, σ. 1.

ΠΑΡΑΡΤΗΜΑ

Για να του απονεμηθεί οικολογικό σήμα, το προϊόν που ορίζεται στο άρθρο 1 πρέπει να ανταποκρίνεται στα κριτήρια του παρόντος παραρτήματος, πράγμα που διαπιστώνεται με δοκιμές διενεργούμενες σύμφωνα με τις υποδείξεις που εμφαίνονται στα κριτήρια. Κατά περίπτωση, μπορούν να εφαρμόζονται άλλες μέθοδοι εάν το ισοδύναμο αυτών είναι αποδεκτό από τον αρμόδιο φορέα που αξιολογεί την εφαρμογή. Όταν δεν αναφέρονται δοκιμές, ή αναφέρονται ως χρησιμοποιούμενες για επαλήθευση ή παρακολούθηση, οι αρμόδιοι φορείς μπορούν κατά περίπτωση να βασίζονται σε δηλώσεις και τεκμήρια του αιτούντος ή/και σε επαληθεύσεις από ανεξάρτητους φορείς.

Κατά την αξιολόγηση αιτήσεων και την παρακολούθηση της συμμόρφωσης προς τα κριτήρια του παρόντος παραρτήματος, συνιστάται στους αρμόδιους φορείς να λαμβάνουν υπόψη αναγνωρισμένα συστήματα οικολογικής διαχείρισης, όπως είναι το EMAS και το ISO 14001.

Τα εν λόγω κριτήρια αποσκοπούν κυρίως σε περιορισμό των τοξικών καταλοίπων και των εκπομπών πτητικών οργανικών ενώσεων, καθώς και στην προώθηση προϊόντων μεγαλύτερης διάρκειας.

Ως λειτουργική μονάδα λαμβάνεται ένα ζεύγος υποδημάτων. Οι απαιτήσεις αφορούν υποδήματα μεγέθους 40 (γαλλικού). Για παιδικά παπούτσια, λαμβάνεται ως βάση το (γαλλικό) μέγεθος 32 ή το μεγαλύτερο μέγεθος (εάν το τελευταίο αυτό είναι μικρότερο από 32).

ΟΙΚΟΛΟΓΙΚΑ ΚΡΙΤΗΡΙΑ

1. Κατάλοιπα στο τελικό προϊόν

α) Η μέση συγκέντρωση καταλοίπων στο τελικό προϊόν δεν πρέπει να υπερβαίνει τις ακόλουθες τιμές:

>ΘΕΣΗ ΠΗΝΑΚΑ>

Μέθοδοι δοκιμής (μαζί με την αίτηση υποβάλλεται υποχρεωτικά έκθεση δοκιμής)

- Cr (VI): πρότυπο EN 420 (να σημειωθεί ότι κατά την ανάλυση χρωματισμένων δερμάτων ενδέχεται να παρουσιαστούν δυσχέρειες στη μέτρηση εξαιτίας παρεμβολών),

- Cd, Pb, As: Ανάλυση με φασματοσκοπία ατομικής απορρόφησης (AAS) κατόπιν αποσύνθεσης με ισχυρό οξύ.

Προετοιμασία του δείγματος:

1. Διαχωρίζονται τα ανώτερα από τα κατώτερα συστατικά.

2. Κονιοποιούνται πλήρως τα ανώτερα και τα κατώτερα συστατικά και παραμένουν χωριστά.

3. Αναλύεται δείγμα καθενός από τα δύο αυτά παρασκευάσματα.

4. Οι συγκεντρώσεις των ανωτέρω μετάλλων σε καθένα από τα δύο δείγματα δεν πρέπει να υπερβαίνουν τις προαναφερόμενες τιμές.

β) Η περιεκτικότητα των υφαντουργικών μερών του υποδήματος σε ελεύθερη και επιδεκτική μερικής υδρόλυσης φορμαλδεΰδη δεν πρέπει να υπερβαίνει τα 75 ppm, ενώ η αντίστοιχη τιμή για τα δερμάτινα μέρη δεν πρέπει να υπερβαίνει τα 150 ppm.

Μέθοδοι δοκιμής (μαζί με την αίτηση υποβάλλεται υποχρεωτικά έκθεση δοκιμής)

- Υφασμάτινα μέρη: ιαπωνικός νόμος 112, SFS 4996 ή PRENISO 14184-1,

- Δερμάτινα μέρη: IUC 94.50001 a or DIN 53315.

2. Κατάλοιπα της παραγωγής του προϊόντος

Τα υγρά απόβλητα της βυρσοδεψίας υποβάλλονται σε επεξεργασία με σκοπό να επιτευχθεί μείωση της χημικής απαίτησης σε οξυγόνο (COD) κατά 75 % τουλάχιστον, είτε μέσα στο ίδιο το εργοστάσιο είτε σε δημοτική εγκατάσταση επεξεργασίας λυμάτων.

Μέθοδοι δοκιμής (μαζί με την αίτηση υποβάλλονται υποχρεωτικά έκθεση δοκιμής και άλλα συμπληρωματικά δεδομένα)

COD: ISO 6060 Ποιότητα του νερού, προσδιορισμός της χημικής ζήτησης σε οξυγόνο.

3. Χρησιμοποίηση επιβλαβών ουσιών (μέχρι τη στιγμή της αγοράς)

α) Πενταχλωροφαινόλη (PCP) καθώς και άλατα και εστέρες αυτής δεν χρησιμοποιούνται.

Μέθοδος δοκιμής (για τις ανάγκες της επαλήθευσης)

>ΘΕΣΗ ΠΗΝΑΚΑ>

β) Δεν χρησιμοποιούνται αζωχρώματα, τα οποία ενδέχεται να διασπαστούν σε κάποια από τις ακόλουθες αρωματικές αμίνες:

>ΘΕΣΗ ΠΗΝΑΚΑ>

Μέθοδος δοκιμής (για τις ανάγκες της επαλήθευσης)

- Υφασμάτινα μέρη: γερμανική μέθοδος B-82.02 ή άλλη ισοδύναμη 7 οριακή τιμή 30 ppm. (Να σημειωθεί ότι ενδέχεται να προκύψουν ψευδοθετικές τιμές για το 4-αμινοαζωβενζόλιο 7 συνιστάται συνεπώς επιβεβαίωση).

- Δερμάτινα μέρη: πρότυπο DIN 53316, οριακή τιμή 30 ppm. (Να σημειωθεί ότι ενδέχεται να προκύψουν ψευδοθετικές τιμές για το 4-αμινοαζωβενζόλιο, το 4-αμινοδιφαινύλιο και την 2-ναφθυλαμίνη 7 συνιστάται συνεπώς επιβεβαίωση).

4. Χρησιμοποίηση πτητικών οργανικών ουσιών (VOC) κατά την τελική συναρμολόγηση των υποδημάτων

Κατά το τελικό στάδιο παραγωγής των υποδημάτων, οι χρησιμοποιούμενες πτητικές οργανικές ουσίες δεν πρέπει να υπερβαίνουν κατά μέσο όρο τις ποσότητες που σημειώνονται αμέσως παρακάτω, ανά κατηγορία:

>ΘΕΣΗ ΠΗΝΑΚΑ>

Πτητικές οργανικές ουσίες είναι όσες οργανικές ουσίες έχουν σε θερμοκρασία 293,15° K τάση ατμών ≥ 0,01 kPa, ή αντίστοιχη πτητικότητα στις εκάστοτε συνθήκες χρήσης.

Η συνολική ποσότητα VOC που χρησιμοποιούνται στο τελικό στάδιο της παραγωγής υπολογίζεται ως εξής:

M(VOCtotal) = Σ (M(adhesives) Χ C(VOCa)) + Σ (A(finishes) Χ M(finishes) Χ C(VOCf))όπου:

>ΘΕΣΗ ΠΗΝΑΚΑ>

Ζητείται υποχρεωτικά η καταγραφή δερμάτων, κολλητικών ουσιών και ουσιών τελικής επεξεργασίας που αγοράστηκαν κατά τους τελευταίους έξι τουλάχιστον μήνες, καθώς και της αντίστοιχης παραγωγής ειδών υπόδησης.

5. Ηλεκτρικά μέρη

Τα είδη υπόδησης δεν περιέχουν ηλεκτρικά ή ηλεκτρονικά μέρη.

6. Συσκευασία του τελικού προϊόντος

α) Χαρτονένια κουτιά χρησιμοποιούμενα για την τελική συσκευασία αποτελούνται υποχρεωτικά από υλικό που προέρχεται κατά 80 % τουλάχιστον από ανακύκλωση.

β) Πλαστικές σακούλες χρησιμοποιούμενες για την τελική συσκευασία είναι υποχρεωτικά προϊόν ανακύκλωσης.

ΕΝΗΜΕΡΩΣΗ ΤΟΥ ΚΑΤΑΝΑΛΩΤΗ

7. Οδηγίες χρήσεως

Το προϊόν συνοδεύεται κατά την πώληση από τις ακόλουθες πληροφορίες:

- Το προϊόν που κρατάτε στα χέρια σας έχει υποβληθεί σε επεξεργασία βελτίωσης της αντοχής του στο νερό και δεν έχει ανάγκη περαιτέρω επεξεργασίας. (Το κριτήριο αυτό αφορά μόνον είδη υπόδησης που έχουν υποβληθεί σε τέτοια επεξεργασία.)

- Όταν αυτό είναι δυνατόν, προτιμάτε να επιδιορθώνετε τα παπούτσια σας παρά να τα πετάτε. Το περιβάλλον επιβαρύνεται έτσι λιγότερο.

ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΠΡΟΣ ΧΡΗΣΗ

8. Παράμετροι που ευνοούν τη μακροχρόνια χρήση

Υποδήματα εργασίας και υποδήματα ασφάλειας φέρουν υποχρεωτικά το σήμα CE (σύμφωνα με την οδηγία 89/686/ΕΟΚ του Συμβουλίου (1) περί προσεγγίσεως των νομοθεσιών των κρατών μελών σχετικά με τα μέσα ατομικής προστασίας). Όλα τα άλλα είδη υπόδησης πρέπει να ανταποκρίνονται στις απαιτήσεις του πίνακα που ακολουθεί (μαζί με την αίτηση υποβάλλεται υποχρεωτικά έκθεση δοκιμής). Τα χαρακτηριστικά που απαριθμούνται στη συνέχεια μετρούνται με τις μεθόδους δοκιμής που σημειώνονται παραπλεύρως:

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Υποδήματα ειδικώς προβλεπόμενα για προστασία από το κρύο ανταποκρίνονται, ως προς την αντοχή στο νερό, στις παρακάτω επιπλέον απαιτήσεις:

- επάνω μέρος: χρόνος διείσδυσης ≥ 240 min, απορρόφηση

(1) ΕΕ L 399 της 30. 12. 1989, σ. 18.